208 1774. 



Ian. 10. 

 180. Procellaria haesitata F. (*) 



(Fig. pict. G.) 



Procellaria supra cinerea, subtus candida, rostro flave- 

 scenti et nigro, pedibus coerulescentibus, palmis flavis. 



Habitat in lat. 48° Oceani pacifici antarctici. Diu me- 

 cum haesitavi, an non haec Procellaria eadem esset cum 

 Proc. Puffino, at magnitudo et varii characteres evincunt, 

 hanc diversae esse speciei. 



Corpus magnitudine Proc. glacialis vel paulo maius. 



Rostrum capite brevius, compressum, apice aduncum. 

 Mandibula superior sulco obliquo a naribus ad curva- 

 turam apicis; inferior sulco parallelo, ante curvaturam 

 desinente. Nares superae, tubulosae, septo distinctae, emar- 

 ginatae, truncatae. Nares et pars superior mandibulae su- 

 perioris nigra, apex pallide-flavus, pars inferior mandibulae 

 superioris usque ad sulcum ab ipsa basi flavescens; pars 

 inferior mandibulae inferioris infra sulcum flavescens, supra 

 sulcum et apice nigricans. Lingua brevis, spatulata, mar- 

 ginibus postice retrorsum serratis. Palatum triplici ordine 

 carinatum et retrorsum serratum. Oculi superi; iride nigra. 



Pedes ut in congeneribus antecedentibus coerulescen- 

 tes antice, postice nigri, membrana inter digitos flava. 



Caput cum genis, cervice, dorso, uropjgio et 

 crisso, remigibus et rectricibus cinerea. 



Gula, iugulum, pectus, abdomen candida. 



Remiges 1-10 sensim decrescentes, prima longissima, 

 nigrae: scapis basi albicantibus ; reliquae 11-30 breves. Alae 

 infra cinereae. Rectrices 12; cauda rotundata, nigra. 



(?) Proc. hasitata Kuhl Beitr. p. 142, Temm. PI. color. tab.4l6. 

 Proc. alba Auct. var. /3 et Proc. leucocephala F. Vide supra p. 206». 



